Bosh oshpaz vataniga borib kelishi uchun Kaliforniyadagi restoran har kuzda ikki haftaga yopiladi

Kaliforniya shtatining Beykersfild shahridagi Chef’s Choice Tailand oshxonasi 4-oktabrga qadar yopiq bo‘ladi. Bu haqidagi e’lon oshxona eshigiga yopishtirib qo‘yilgan. Ushbu e’lon Reddit’da paydo bo‘ldi va onlayn OAVlarning e’tiborini tortdi, deb xabar berdi TJournal.

Muassasa ma’muriyatining tushuntirishicha, ular har kuz faslida ikki haftaga restoranni yopishadi. Bunga sabab bosh oshpaz Tailandga, o‘z oilasining yoniga borib keladi.

U Chef’s Choice’ga kelguniga qadar oilasini 15 yil davomida ko‘rmagan, biroq u bizga qo‘shilganidan keyin oshpazimizning muntazam yaqinlarini ko‘rib kelishi uchun imkoniyat yaratib berishga qaror qildik.
Chef’s Choice rahbariyati
Reddit foydalanuvchilari ma’muriyatning ushbu qarorini insoniylik jihatidan to‘g‘ri deb baholashdi va bu bosh oshpaz o‘z rahbarlariga minnatdorchilik sifatida yanada yaxshiroq ishlashiga turtki bo‘lishi mumkinligini ta’kidlashdi.